cyanic-selkie/wikianc huggingface dataset:
Behoudswet
Behoud van meganiese energie
Die verband tussen energie, arbeid en momentum behoort nou duidelik te wees en 'n paar praktiese gevolge daarvan kan nou bespreek word. Deur 'n biljartbal met die stok te stamp, word kinetiese energie aan die bal oorgedra. As dit nou ŉ ander bal suiwer tref, sal die bewegende bal tot stilstand kom en sal die ander bal teen dieselfde snelheid in dieselfde rigting begin beweeg, mits die energieverlies nul is. Energieverliese kan ontstaan as gevolg van die wrywing op die tafel en by die klapgeluid wanneer die balle bots (klank is ook 'n vorm van energie).
Hierdie effekte is egter minimaal en vir berekeningdoeleindes kan hulle weggelaat word sonder om veel afbreuk te doen aan die akkuraatheid van die antwoord. Wanneer die balle mekaar met ŉ hoek tref, geld dieselfde wette nog, maar die bewegings raak effens meer kompleks. Dit blyk dus dat die term "behoud van iets" slegs beteken dat daardie "iets" altyd konstant bly, en as daar -  die "iets" uit verskillende dinge saamgestel is, sal die totale som daarvan nog konstant bly, ten spyte daarvan dat die komponente waaruit dit bestaan, verander.
Vir die meeste praktiese doeleindes is die toename in massa weglaatbaar klein, maar wanneer die snelheid van 'n deeltjie naby ligsnelheid kom, raak dit ŉ ernstige saak en moet dit in berekening gebring word. Voorbeelde hiervan is wanneer kerndeeltjies soos elektrone en protone tot baie hoë snelhede in 'n versneller of siklotron versnel word.
Satyrium oliganthum
Satyrium oliganthum is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Angola, Malawi, Tanzanië, Zambië en Zimbabwe.
Elizabeth Bell (aktrise)
Elizabeth Bell (20 Maart 1941 – 21 Oktober 2012) was 'n Engelse aktrise. Sy was bekend vir haar rolle in die televisiereekse Esther Waters (1964) en Boy Meets Girl (1967).
Lepidothenea incrustans
Lepidothenea incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dorothy Bellew
Dorothy Bellew (1891 – 29 Oktober 1973) was 'n Engelse aktrise. Sy was bekend vir haar rol in die rolprent Lead, Kindly Light (1918).
Leptosastra
Leptosastra is 'n genus van sponsdiere uit die klas van die Demospongiae (gewone sponse).
Mauksch-Hintz-huis
Die Mauksch-Hintz-huis (in Roemeens Casa Mauksch-Hintz, in Hongaars Mauksch-Hintz-ház, in Duits Mauksch-Hintz-Haus) is 'n histories gebou op die Hoofplein van die Roemeense stad Cluj-Napoca. In die huis het die stad se eerste apteek in 1573 geopen. Vandag is die gebou 'n gelyste histories gebou en dien as 'n apteekmuseum.
Geskiedenis
Geleë op die Hoofplein van die voormalige Transsilvaniese hoofstad, die gebou huisves die oudste apteek van die stad. Die apteek is in 1573 gestig en was tot 1735 die enigste apteek in Klausenburg (Cluj se historiese Duitse naam). Dit is vir meer as 'n eeu deur administrateurs (in Duits Provisorien) bestuur Hierdie Provisoren is deur die stadsraad verkies en het sake in die naam van die stad en op sy rekening behartig. Die stad het die apteek in 1700 'n Duitse apteker verkoop, in 1749 kom die huis en die apteek in die besit van die apteker Tobias Mauksch (1727–1802) en verkry keiserlike voorreg van die Oostenrykse keiser (Transsilvanië was deel van die Keiserryk Oostenryk in daardie tyd). In 1863 kom die huis en die apteek in die besit van 'n andere Transielvanis-Duitse aptekerfamilie, die familie Hintz. Hierdie familie is een van die rykste en mees aktiewe familien in die sosiale lewe van Klausenburg in die eerste helfte van die 20ste eeu. Die apteek het in hierdie tydperk die naam "Sankt Georg" gedra.
In 1948 het die kommunistiese regering die huis sonder vergoeding onteien en die apteek gesluit. In 1954 het 'n historikus van medisyne en aptekerswese 'n apteekmuseum in die gebou gestig. As gevolg van politieke probleme tydens die Nicolae Ceaușescu-diktatuur, het die afstammelinge van die Hintz-familie na Wes-Duitsland en na Kanada geëmigreer. Ná die politieke verandering in 1989 het hulle aansoek gedoen om die eiendom terug te gee. Die familie het die gebou van die Roemeniese staat in 2010 terugbekom.
Duggan-Cronin-versameling
Die Duggan-Cronin-versameling bestaan uit ongeveer 8 000 foto's wat die swart volkere van Suider-Afrika en hul leefwyse in stamverband in die eerste helfte van die 20ste eeu uitbeeld. Hierdie foto's is geneem kort voordat die Westerse kultuur sy stempel so op die Afrika-samelewings begin afdruk het, dat die tradisionele Afrika-kulture begin verdwyn het. Die foto's is dus uniek omdat dit nie weer gemaak kan word nie en daarom wek dit die belangstelling van kultuur-historici, volkekundiges, kunstenaars en fotograwe.
Alfred Martin Duggan-Cronin, 'n Ierse immigrant, het vanaf 1897 by die De Beers Maatskappy in Kimberley gewerk. Sy stokperdjie was om foto's te neem van die swart mynwerkers voordat hulle die Westerse kleredrag en lewenstyl aangeneem het. Later op reise in Suider-Afrika het hy   hulle in hul huise in die afgeleë platteland besoek. Hy het nie slegs foto's van mense gemaak nie, maar ook van hul kleredrag, haarstyle, ornamente, volksgebruike, wapens, gesigsversierings, kralewerk, huttipes, rondawels, kleipotte, gereedskap, houtwerk, seremonies, bygelowe en rotskuns.
In 1924 en 1931 hou Duggan-Cronin uitstallings van sy foto's in Londen. Sy toenemende bekendheid lei tot finansiële steun. Vanaf 1929 is Richard Madela sy tolk en later fotografiese assistent. Op hul reise neem hulle foto's van die Zulu, Pondo, Koranna, Khoikhoi en Boesman van Suid-Afrika, die Betsjoeana van Botswana, die Basoeto van Lesotho, die Sjangaan van Mosambiek, die Barotse van Zambië en die Ovambo van Namibië. Duggan-Cronin laat dus 'n rekord na van byna elke groot bevolkingsgroep in Suider-Afria.
In Oktober 1939 skenk Duggan-Cronin sy versameling aan die stad Kimberley en vorm nou deel van die McGregor Museum. Dit is later jare aangevul met 'n versameling foto's geneem deur Jack Arnold van die amaXhosa sowel as 'n versameling Afrika-musiek. Die museum het 'n reeks van 7 boeke uitgegee getiteld Bantu tribes of South Africa: reproductions of photographic studies (1928-41) waarin hierdie versameling gebruik is.
Let wel
Ander soortgelyke versamelings van kultuur-historiese belang vir Suid-Afrika is die Gordon-versameling, Elliott-versameling, Gribble-versameling, Ravenscroft-versameling, Sammy Marks-fotoversameling en die Morrison-versameling.
Hugh Thompson (Amerikaanse akteur)
Hugh Thompson (gebore 20 Mei 1887) was 'n Amerikaanse akteur. Hy is bekend vir sy rolle in die rolprente The House of Gold (1918), Phil-for-Short (1919), The Woman Under Oath (1919), en The Key to Power (1920).
Arthur Hughes (akteur)
Arthur Hughes (24 Junie 1894 – 28 Desember 1982) was 'n Amerikaanse akteur. Hy was bekend vir sy rolle in die rolprente No Greater Love (1943), Bananas (1971), en The Great Gatsby (1974), en in die televisiereeks Startime (1959).
Memecylon kosiense
Die Kosibaairoosappel (Memecylon kosiense) is 'n klein boompie wat deel is van die Melastomataceae-familie. Dit is endemies aan die Kosibaai-natuurreservaat in KwaZulu-Natal, sy voorkomsgebied is slegs 4 km². Die enigste populasie kom hier voor.
Die boom se FSA-nommer is 762.
Enrico Fermi
Met die aanvang van die Tweede Wêreldoorlog is hy aktief besig met kernenergie projekte en in Februarie 1940 maak president Franklin D. Roosevelt VS$6 000 beskikbaar vir verdere navoring. Dit was die begin van die Manhattan-projek. Aan die einde van 1941 is die projek oorgeplaas na die Universitiet van Chicago.
Op 2 Desember 1942 is die eerste beheerde en selfonderhoudende kettingreaksie suksesvol voltooi onder die beheer van Fermi. Dit was die eerste kernreaktor. Dit gee aanleiding tot verdere ontwikkeling en die eerste kernkragontploffing. Ná die oorlog aanvaar Fermi 'n pos as professor in Fisika aan die Universiteit van Chicago in 1946. Op 16 November 1954 ken die Amerikaanse Atoomenergiekorporasie 'n prys van $25 000 aan hom toe uit erkenning vir sy werk op die gebied van kernfisika. Hy is op 28 November 1954 in Chicago oorlede.
Eleanor Robson Belmont
Eleanor Robson Belmont (13 Desember 1879 – 24 Oktober 1979) was 'n Engelse skryfster en aktrise. Sy was bekend vir haar rolle in die rolprente In the Next Room (1930) en The Case of the Black Parrot (1941).
Semperella varioactina
Die spons behoort tot die genus Semperella en tot die familie Pheronematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Mauritz Hugo
Mauritz Hugo (12 Januarie 1909 – 16 Junie 1974) was 'n Amerikaanse akteur. Hy was bekend vir sy rolle in die rolprente The Utah Kid (1944) en No Questions Asked (1951), en in die televisiereekse Tales of Wells Fargo (1957) en The Restless Gun (1957).
Memecylon australissimum
Die Mbasheroosappel (Memecylon australissimum) is 'n struik of klein boompie wat deel is van die Melastomataceae-familie. Die spesie word 2 tot 4.5 m groot. Dit is endemies aan die Oos-Kaap en kom naby Port St Johns voor in die Hluleka- en Dwesa-Cwebe natuurreservate. Die spesie se voorkomsgebied is 93 km².
Die boom se FSA-nommer is 761.
Seattle-Tacoma Internasionale Lughawe
Seattle-Tacoma Internasionale Lughawe (IATA: SEA, ICAO: KSEA), ook bekend as Sea-Tac- lughawe, is in die Amerikaanse deelstaat Washington geleë. Die lughawe fungeer as die lughawe van Seattle en Tacoma, vandaar die oorsprong van die naam.
Seattle-Tacoma Internasionale Lughawe is die tuiste van Alaska Airlines en sy filiaal Horizon Air. United Airlines bedryf ook baie vlugte vanaf die lughawe. Seattle-Tacoma Internasionale Lughawe het direkte verbindings na Noord-Amerika, Europa en Asië.
Geskiedenis
Seattle-Tacoma Internasionale Lughawe is in 1944 deur die Port of Seattle gebou om sy inwoners te dien. Kommersiële vlugte is na die Tweede Wêreldoorlog begin. In 1949 het die lughawe internasionaal geword toe vlugte deur Northwest Airlines na Tokio ingestel is.
Boeing Field
Net noord van Sea-Tac is Boeing Field, amptelik King County Internasionale Lughawe, wat na Boeing se stigter vernoem is.
Leptosastra constellata
Leptosastra constellata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Seattle-Tacoma Internasionale Lughawe
Terminale
Die lughawe het 103 hekke in vier gange en twee satellietgeboue. Die twee satellietterminaalgeboue, genaamd die Noord- en Suid-satelliete, is verbind met die vier gange in die hoofterminaal deur 'n drie-lyn outomatiese mensevervoerstelsel genaamd die SEA Underground. Die ondergrondse vervoerstelsel beweeg passasiers binne die vier gange van die sentrale terminaal en uit na die twee satellietterminale. Alle nie-voorafgeklaarde internasionale aankomelinge arriveer by die Suid-satelliet of Loopgang A, ongeag hul vertrekterminaal.
Leptosastra constellata
Die spons behoort tot die genus Leptosastra en tot die familie Hemiasterellidae. Die wetenskaplike naam van die spesie is die eerste keer geldig gepubliseer in 1904 deur Topsent.
Liosina
Liosina is 'n genus van sponsdiere uit die klas van die Demospongiae (gewone sponse).
Mandaryn (kleur)
Mandaryn is 'n oranjegeel kleur wat herinner aan die kleur van nartjies.
Deur die vermenging van geel, rooi en wit kan mandarynkleur geproduseer word.
Kleurkoördinate
Volgens verskeie kleurskemas word mandaryn as volg voorgestel:
Krieketwêreldbeker 1987
Die Krieketwêreldbeker 1987 (Engels: 1987 Cricket World Cup; Hindi: 1987 क्रिकेट विश्व कप; Oerdoe: کرکٹ عالمی کپ 1987ء) is van 8 Oktober tot 8 November 1987 in Indië en Pakistan beslis. Dit was die vierde krieketwêreldbeker van die vierjaarlikse krieketwêreldkampioenskap in internasionale eendagkrieket (EDI) wat deur die Internasionale Krieketkonferensie (IKK; nou Internasionale Krieketraad, IKR) aangebied word en die eerste buite Engeland. Die Krieketwêreldbeker 1987 is deur die Indiese houermaatskappy Reliance Industries geborg en staan dus amptelik bekend as die Reliancebeker 1987.
Die toernooi se formaat van 1983 het onveranderd gebly, behalwe vir die afname in die aantal boulbeurte van 60 tot 50, die huidige standaard vir alle EDI-wedstryde wat buite Engeland gespeel word, en agt nasionale krieketspanne het aan die toernooi deelgeneem: Die destydse sewe toetskrieketlande (Australië, Engeland, Indië, Nieu-Seeland, Pakistan, Sri Lanka en Wes-Indië), saam met die IKK-trofee 1986-wenner Zimbabwe. Tydens die Krieketwêreldbeker 1987 is 27 wedstryde gespeel, waaronder 24 tydens die groepfase en drie in die uitklopfase, insluitende die eindstryd. Die spanne is in twee groepe van vier elk verdeel, waarvan elke span twee keer teen al die ander spanne in die groep gespeel het. Die twee beste spanne van elke groep het hierna vir die halfeindrondte gekwalifiseer en die wenners het mekaar in die eindstryd ontmoet. Elke wedstryd het uit 50 boulbeurte per span bestaan en is – vir ’n laaste keer in die toernooi se geskiedenis – in tradisionele wit klere en met rooi balle gespeel; almal is bedags gespeel en het dus vroeg in die oggend begin.
Australië, Engeland, Indië en Pakistan het vir die halfeindrondte gekwalifiseer. Australië het Pakistan en Engeland het Indië geklop, voordat Australië die eindstryd op Eden Gardens in Kalkutta teen sy aartsvyand Engeland met sewe lopies gewen en sodoende sy eerste titel ingepalm het. Die tweemalige kampioen Wes-Indië het nie aan die verwagtinge voldoen nie en nie die uitklopfase gehaal nie. Suid-Afrika kon nie aan die krieketwêreldbeker deelneem nie as gevolg van ’n sportboikot teen dié land weens sy voortgesette apartheidsbeleid. Zimbabwe het vir ’n tweede keer aan ’n krieketwêreldbekertoernooi deelgeneem, terwyl al die ander spanne vir ’n vierde keer verskyn het. Daar was dus geen debutant nie.
Toewysing
Die Krieketwêreldbeker 1987 is ondanks Engelse weerstand aan Indië en Pakistan toegeken, nadat die IKK na onderhandelinge ’n rotasiestelsel goedgekeur en die volgende Krieketwêreldbeker 1992 aan Australië en Nieu-Seeland toegewys het. ’n Verskuiwing van die toernooi se huisvesting het ’n afname in die aantal boulbeurte per span van sestig tot vyftig weens die korter dagligtydperk tot gevolg gehad.
Deelnemers
Die volgende agt spanne het vir die Krieketwêreldbeker 1987 gekwalifiseer: Australië, Engeland, Indië (medegasheer), Nieu-Seeland, Pakistan (medegasheer), Sri Lanka en Wes-Indië het as volle lede van die Internasionale Krieketkonferensie met toetskrieketstatus regstreeks vir die Krieketwêreldbeker 1987 gekwalifiseer. Zimbabwe was die enigste span sonder toetsstatus en het gekwalifiseer deur die IKK-trofee 1986 teen Nederland te wen. Dieselfde agt spanne het ook aan die 1983-toernooi deelgeneem.
[[Lêer:1987 Cricket World Cup participating nations.svg|duimnael|400px|Uitslag van die kwalifisering; altesaam 24 nasies het deelgeneem.
Stadions
Indië het 17 wedstryde op 14 verskeie plekke gehuisves, terwyl Pakistan tien wedstryde op sewe plekke aangebied het.
Formaat
Die Krieketwêreldbeker 1987 is oor 32 dae tussen agt verskillende spanne oor 27 wedstryde beslis. Dit het op 8 Oktober 1987 op Niazstadion in Hyderabad, Pakistan, met die openingswedstryd tussen die medegasheer Pakistan en Sri Lanka begin. Die toernooi het geëindig op Eden Gardens in Kalkutta, Indië, op 8 November met die eindstryd tussen Australië en Engeland, waartydens Australië die Reliancebeker ingepalm het. Dieselfde formaat is voorheen tydens die Krieketwêreldbeker 1983 ingespan.
Kalender
Die volgende tabel dui die Krieketwêreldbeker 1987 se daaglikse program aan. ’n Rooi blokkie dui op die openingseremonie, ’n pers blokkie op wedstryde tydens die groepfase, ’n groen blokkie op wedstryde tydens die uitklopfase en ’n geel blokkie op die eindstryd.
Memecylon aenigmaticum
Memecylon aenigmaticum is 'n gewas wat aan die familie Melastomataceae behoort. Die plant is endemies aan Mosambiek.
Krieketwêreldbeker 1987
Groepfase
Die Krieketwêreldbeker 1987 is deur agt nasionale krieketspanne beslis. Vir die groepfase is die agt deelnemende spanne in twee groepe van vier elk verdeel met dieselfde formaat as wat in 1983 gebruik is; elke span het twee wedstryde teen elk van die ander spanne in dieselfde groep gespeel, dus het elke span ses wedstryde in die groepfase gespeel. Vier punte is vir ’n oorwinning toegeken, twee vir ’n gelykop of onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van albei groepe het na die uitklopfase deurgedring.
Uitklopfase
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd. Die wenner en naaswenner van elk van die groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wedstryd die volgende dag herhaal.
Skeidsregters
’n Paneel van twaalf skeidsregters is vir die toernooi ingespan.
Wedstryde
Die wedstryde is in twee fases opgedeel, naamlik die groep- en die uitklopfase.
Groepfase
Agt spanne het aan die groepfase deelgeneem. Die twee beste spanne in elke groep het na die uitklopfase deurgedring.
Finale puntestand
Hierdie tabel toon die finale puntestand van al agt deelnemende nasionale krieketspanne in die Krieketwêreldbeker 1987.
Memecylon aberrans
Memecylon aberrans is 'n gewas wat aan die familie Melastomataceae behoort. Die plant is endemies aan Madagaskar.
Satyrium orbiculare
Satyrium orbiculare is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan die Demokratiese Republiek die Kongo, Malawi, Rwanda, Tanzanië, Zambië.
Moncada-kaserne
Die aanval was onsuksesvol en Castro is 15 jaar gevangenisstraf vir sy aandeel daarin opgelê. Hy begin in die tronk om aan sy toespraak getiteld, "Die geskiedenis sal my kwytskel" te werk. Die toespraak is bladsy vir bladsy uit die tronk gesmokkel en is later gepubliseer.
Al die rebelle is in 1955 vrygestel nadat Fulgencio Batista amnesie daartoe verleen het. Die beweging het uiteindelik Batista se diktatuur in 1959 omver gewerp.
Satyrium microcorys
Satyrium microcorys is 'n meerjarige, blomdraende plant en geofiet wat deel is van die Orchidaceae familie. Die spesie is inheems aan Malawi, Tanzanië en Zambië.
Je Khenpo
Je Khenpo (Dzongkha: རྗེ་མཁན་པོ་, Wylie: Rje Mkhan-po) is die titel van die senior godsdiensleier van Bhoetan, die hoof-ab van die land se sentrale kloosterliggaam. Hy word ondersteun deur vyf Lopen Rinpoches ("geleerde meesters").
Die Je Khenpo is ook amptelik die hoof van die suidelike tak van die Drukpa Kagyu-sekte, wat deel is van die Kagyu-tradisie van Himalaja-Boeddhisme. Net hy en die koning van die land (Druk Gyalpo) mag ’n saffraangeel kabney dra.
Geskiedenis
Die Je Khenpo is reeds sedert die 17de eeu in beheer van die land se godsdienssake. Voor die stigting van die monargie het die Druk Desi die administratiewe sy van die land se dubbele regeringstelsel bestuur en die Je Khenpo die godsdienssake. Albei afdelings het geval onder die oorhoofse leier, die Shabdrung Rinpoche.
Druk Desi
Druk Desi (Dzongkha: འབྲུག་སྡེ་སྲིད་; Wylie: 'brug sde-srid) was voor die stigting van die monargie die titel van die sekulêre leier van Bhoetan wat die administratiewe sy van die regering behartig het. Onder die land se dubbele regeringstelsel het die Je Khenpo die godsdienssake beheer. Albei afdelings het geval onder die oorhoofse leier, die Shabdrung Rinpoche.
Mosterd (kleur)
Mosterd is 'n goudgeel kleur wat herinner aan die kleur van mosterd.
Memecylon acrogenum
Memecylon acrogenum is 'n gewas wat aan die familie Melastomataceae behoort. Die plant is endemies aan Madagaskar.
Mosterd (kleur)
Deur die vermenging van geel, rooi en blou kan mosterdkleur geproduseer word.
Kleurkoördinate
Volgens verskeie kleurskemas word mosterd as volg voorgestel:
Sericolophus calsubus
Sericolophus calsubus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Memecylon natalense
Die Smalblaarroosappel (Memecylon natalense) is 'n struik of boompie wat deel is van die Melastomataceae-familie. Dit is endemies aan die Oos-Kaap en KwaZulu-Natal met geïsoleerde subpopulasies in Limpopo en Mpumalanga. Die spesie het 'n voorkomsgebied is 99,683 km².
H. Bruce Humberstone
H. Bruce Humberstone (18 November 1901 – 11 Oktober 1984) was 'n Amerikaanse regisseur, assistentregisseur, en akteur. Hy was bekend vir sy rolle in die rolprente Silk Hat Kid (1935), In Old Chicago (1938), I Wake Up Screaming (1941), en Wonder Man (1945).
Karel Benjamin
Karel Benjamin (*17 Februarie 1928, Goodwood – † 19 November 2002, Kaapstad) was 'n Afrikaanse skrywer van kort- en kontreiverhale. Hy is veral bekend vir sy bundel, Staan uit die water uit!, wat oor die Kaap se bruin gemeenskap voor die Tweede Wêreldoorlog handel.
Lewe en werk
Carl Petrus Johannes Jacobus Benjamin is op 17 Februarie 1928 in die Akkers in Goodwood gebore. Tot met die ouderdom van ses bly hy saam met sy ma, 'n huishulp, op die hoek van Akkerweg en Townsendstraat, waarna hulle na Distrik Ses trek. Vanaf twaalfjarige ouderdom bly hulle tydelik in Seepunt, maar dit is eers na sy ouers se dood in 1948 dat hy Kaapstad vir goed sy woonplek maak. Hy gaan skool in Goodwood en Distrik Ses, maar verlaat die skool na standerd ses om geld te kan verdien.
Hy werk by die Spoorweë in Soutrivier, by Goodwood Munisipaliteit en doen ook privaat bou- en verfwerk oor die hele Kaapse Skiereiland, terwyl hy naby die ou Distrik Ses woon. Onder andere help hy bou aan winkelsentrums en groot hospitale. In dankbaarheid teenoor sy Skepper werk hy gereeld naweke as prediker op die trein om verlore siele te probeer werf.
Memecylon
Memecylon (roosappels) is 'n genus blomdraende struike en bome. Die genus kom in Afrika, Asië en Australië voor. Daar is 360 spesies wat tot die genus hoort en vyf is inheems aan Suid-Afrika.
Karel Benjamin
Lewe en werk
In 2001 tree hy op by die Kultuurhistoriese Kongres in Welgemoed in Bellville, waar hy praat oor die leefwyse in Goodwood in die veertiger- en vyftigerjare. Hy word in sy laaste dae versorg in 'n huis vir bejaardes. Op Dinsdag, 19 November 2002 is hy in Kaapstad in 'n tehuis vir bejaardes oorlede.
Skryfwerk
So lank hy kan onthou, skryf hy rympies en toneelstukkies. Sy ernstige skryfloopbaan begin wanneer hy Klaas Steytler en Elsa Joubert se huis op Onrus verf en hulle vertel van sy skryfwerk. Hulle lees daarvan en bring hom dan in kontak met Kwela Boeke. Staan uit die water uit! bevat hoofsaaklik verhale uit sy jeug binne die Kaapse bruin gemeenskap in Goodwood en Distrik Ses in die Kaap van voor en na die Tweede Wêreldoorlog, onderhoudend vertel in Kaapse Afrikaans. Dit is 'n waardevolle bundel herinneringskuns wat die gebeure van hierdie tyd sonder groot politieke oordele en filosofiese beskouings eerlik onder die aandag van die leser bring. Die titel verwys na wat die skrywer se pa altyd gesê het as hy wil hê die kinders moet stilbly of luister. Die boek word onder andere deur die Wes-Kaapse Onderwysdepartement voorgeskryf vir graad tien. In 1996 word hy saam met E.K.M. Dido deur die Afrikaanse Skrywersvereniging vereer vir hulle debuutpublikasies.
Pastoor Scholls trek sy toga uit  is soortgelyk van aard as sy debuut, met die stories wat so geskryf is dat dit die illusie skep dat mens dit hoor. Deur die menslike verhale loop herinnering en droom soos twee getroue kamerade hand aan hand. Sy persoonlike geskiedenis werp lig op die hele streekgeskiedenis, waaroor daar voorheen min direkte verslaggewing was, terwyl hy ook 'n venster oopmaak vir die taal van sy mense. Dis duidelik 'n baasverteller wat aan die woord is in hierdie onthou-stories. Beide sy boeke word deur Piet Grobler geïllustreer.
Eerbewyse
Hy word in 1996 by 'n banket van die Afrikaanse Skrywersvereniging vereer vir sy debuutwerk.
Publikasies
Werke wat uit sy pen verskyn sluit in:
Bertha Belmore
Bertha Belmore (22 Desember 1882 – 14 Desember 1953) was 'n Engelse aktrise. Sy was bekend vir haar rolle in die rolprente Over She Goes (1937), Let's Make a Night of It (1937), Yes, Madam? (1939), en The Midas Touch (1940).
Kadjar-dinastie
Die Kadjar-dinastie (, Selsele-ye Qājār, Qacarlar قاجارلر) was 'n Irannese koninklike dinastie van Turkse oorsprong,  spesifiek van die Kadjar-stam. Dit het van 1789 tot 1925 oor Iran regeer. Die Kadjar-familie het in 1794 volle beheer oor Iran geneem deur Lotf 'Ali Khan, die laaste sjah van die Zand-dinastie, af te sit en Irannese heerskappy oor 'n groot deel van die Kaukasus te herstel. In 1796 het Aga Mohammed Khan die stad Mashhad maklik verower en 'n einde gebring aan die Afsjarid-dinastie. Mohammed Khan is toe amptelik as sjah gekroon ná sy strafveldtog teen Iran se Georgiese onderdane.
Memecylon aequidianum
Memecylon aequidianum is 'n gewas wat aan die familie Melastomataceae behoort. Die plant is inheems aan Ekwatoriaal-Guinee en Kameroen.
Kadjar-dinastie
In die Kaukasus het die Kadjar-dinastie in die loop van die 19de eeu baie van Iran se integrale gebiede aan die Russiese Keiserryk afgestaan, insluitende die hedendaagse Georgië, Dagestan, Azerbeidjan en Armenië.
Liosina arenosa
Liosina arenosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ougoud
Ougoud is 'n diep goudgeel kleur wat gebruik word as omranding aan die Springbokbaadjie.
Liosina arenosa
Die spons behoort tot die genus Liosina en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1971 deur Vacelet & Vasseur.
Ougoud
Kleurkoördinate
Volgens verskeie kleurskemas word ougoud as volg voorgestel:
Richard Hunt
Richard Hunt (16 Augustus 1951 – 7 Januarie 1992) was 'n Amerikaanse akteur en regisseur. Hy was bekend vir sy rolle in die rolprent The Muppet Movie (1979) en in die televisiereekse Sesame Street (1969), The Muppet Show (1976), en Fraggle Rock (1983).
Liosina blastifera
Liosina blastifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Sericolophus cidaricus
Sericolophus cidaricus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Liosina blastifera
Die spons behoort tot die genus Liosina en tot die familie Dictyonellidae. Die wetenskaplike naam van die spesie is die eerste keer geldig gepubliseer in 2007 deur Vacelet, Bitar, Carteron, Zibrowius & Perez.
Sericolophus cidaricus
Die spons behoort tot die genus Sericolophus en tot die familie Pheronematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Napelsgeel
Napelsgeel is 'n goudgeel kleur, 'n skilderkleur beroemd in Napels.
Napelsgeel is op groot skaal gebruik deur die Ou Meesters en in die 20ste eeu. Die ware pigment is giftig, en die gebruik daarvan is vandag redelik skaars. Die meeste verf gemerk "Napelsgeel" word in der waarheid van 'n mengsel van moderne, minder giftige pigmente gemaak. Die kleure van hierdie verf wissel aansienlik van een vervaardiger na die volgende.
Die eerste opgetekende gebruik van Napelsgeel as 'n kleur se naam in Engels was in 1738.
Kleurkoördinate
Volgens verskeie kleurskemas word Napelsgeel as volg voorgestel:
Ross Hunter
Ross Hunter (6 Mei 1920 – 10 Maart 1996) was 'n Amerikaanse vervaardiger en akteur. Hy was bekend vir sy rolle in die rolprente Steel Town (1952), Midnight Lace (1960), Flower Drum Song (1961), en Airport (1970).
Joan Benham
Joan Benham (17 Mei 1918 – 13 Junie 1981) was 'n Engelse aktrise. Sy was bekend vir haar rolle in die rolprent Child in the House (1956) en in die televisiereekse Doctor in the House (1969) en Upstairs, Downstairs (1971).
Penlop
duimnael|250px|Trongsa-[[Dzong-argitektuur|dzong, die setel van die penlop van Trongsa.]]
Penlop (Dzongkha: དཔོན་སློབ་; Wylie: dpon-slob; ook gespel ponlop of pönlop) is ’n Dzongkha-term wat rofweg as "goewerneur" vertaal kan word. Die penlops van Bhoetan was voor die land se vereniging in ’n monargie die heersers van sekere gebiede, maar het nou ’n administratiewe amp. Penlops is nou ondergeskik aan die Huis van Wangchuck.
Bhoetan het tradisioneel uit nege provinsies bestaan: Trongsa, Paro, Punakha, Wangdue Phodrang, Daga, Bumthang, Thimphu, Kurtoed en Kurmaed. Laasgenoemde twee is onder een plaaslike administrasie verenig en dit bring die huidige getal goewerneurs in die land op agt te staan. Sommige heersers was penlops, terwyl ander die titel dzongpen (Dzongkha: རྗོང་དཔོན་; Wylie: rjong-dpon; ook jongpen of dzongpön) gehad het; dit kan ook as "goewerneur" vertaal word.
Onder die land se ou dubbele regeringstelsel het die penlops en dzongpens teoreties oor hul eie gebiede geheers, maar hulle was dienaars van die Druk Desi. In die praktyk was daar egter min regeringsbeheer oor hulle, en die penlops van Trongsa en Paro het die res van die plaaslike goewerneurs oorheers. En hoewel alle goewerneurs amptelik deur die Shabdrung Rinpoche (en later die Druk Desi) aangestel is, was sommige ampte soos die penlop van Trongsa de facto erflik. Penlops en dzongpens het dikwels ook ander ampte beklee, soos Druk Desi of Je Khenpo.
Samuel Merrill Woodbridge
Eerwaarde Samuel Merrill Woodbridge, DD, LL. D. (5 April 1819 – 23 Junie 1905) was 'n Amerikaanse geestelike, teoloog, skrywer en universiteitsprofessor. Woodbridge was 'n gegradueerde van die New York Universiteit en die New Brunswick Theological Seminary en het sestien jaar lank as 'n geestelike in die Hervormde Kerk in Amerika gepreek.
Nadat hy in New Brunswick, New Jersey, gevestig het, het hy vir 44 jaar as professor in kerkgeskiedenis en kerkregering aan die New Brunswick Theological Seminary onderrig gegee, en vir sewe jaar as professor in "metafisika en filosofie van die menslike verstand" by Rutgers College (nou Rutgers, die Staatsuniversiteit van New Jersey) in New Brunswick. Woodbridge het later die New Brunswick-kweekskool gelei as Dekaan en President van die Fakulteit van 1883 tot 1901. Hy was die skrywer van drie boeke en verskeie gepubliseerde preke en toesprake wat verskeie aspekte van Christelike geloof, teologie, kerkgeskiedenis en regering dek.
Biografie
Samuel Merrill Woodbridge is gebore op 5 April 1819 in Greenfield, Massachusetts. Hy was die derde van ses kinders van ds. Sylvester Woodbridge, DD (1790–1863) en Elizabeth Gould (oorlede in 1851). (p.140). Volgens 'n genealogiese kaart wat in 1907 in Munsey's Magazine gepubliseer is, was Woodbridge in die elfde geslag van 'n familie van geestelikes wat terugdateer na die laat 15de eeu. Die vroegste geestelike in hierdie voorvaderlike geslag, ds. John Woodbridge (gebore in 1493), was 'n volgeling van John Wycliffe.
Woodbridge het aan die Universiteit van New York studeer en 'n Baccalaureus artium-graad in 1838 behaal. As 'n voorgraadse student was Woodbridge 'n lid van die universiteit se geheimsinnige, vol manlike Eucleian Society en is verkies tot Phi Beta Kappa. Hy is in 1841 met 'n Magister artium van die New Brunswick Theological Seminary toegeken en is as predikant aangestel deur die Hervormde Kerk se klassis van New York, 'n beheerliggaam wat toesig hou oor kerke in die streek. : bl.4 Op hierdie tydstip het sy alma mater, die Universiteit van New York, sy baccalaureusgraad tot 'n Meestersgraad in die Kunste opgegradeer. Na sy kweekskool het hy as leraar gedien by die Suidelike Hervormde Nederlandse Kerk in South Brooklyn (1841–49), by die Tweede Hervormde Kerk in Coxsackie, New York (1849–52), en by die Tweede Hervormde Kerk in New Brunswick, New Jersey (1852–57).
In Desember 1857 is Woodbridge aangestel in die fakulteit van twee skole in New Brunswick, New Jersey. Hy sou 44 jaar dien as professor in kerklike geskiedenis en kerkregering by New Brunswick Theological Seminary (van 1857 tot 1901) en vir sewe jaar as professor in " Metafisika en filosofie van die menslike verstand" by Rutgers College (van 1857 tot 1864). (pp.40, 397). Beide skole was toe geaffilieer met die Protestantse Nederduitse Gereformeerde geloof. Hy is deur die Sinode aangestel in 'n vakature in beide professorate wat deur die dood van ds. John Ludlow, DD (1793–1857), op 8 September 1857. (p.128). Tydens sy ampstermyn by die kweekskool het Woodbridge ook onderrig verskaf in die gebiede van pastorale, didaktiese en polemiese teologie —dikwels wanneer daar vakatures in die fakulteit was. In 1883 het die Kerk se Algemene Sinode besluit dat die "oudste professor in diens in die Teologiese Kweekskool te New Brunswick as Dekaan van die Kweekskool aangewys word, en aan hom sal die dissipline van die Inrigting toevertrou word, volgens die regulasies waaroor ooreengekom kan word. deur die Fakulteit." : p.134. Woodbridge het die kweekskool gelei as sy eerste Dekaan van die Kweekskool, en daarna as President van die Fakulteit tot sy aftrede in 1901. Beide posisies was voorgangers van die huidige kweekskoolpresident. Tydens sy loopbaan het Woodbridge eregrade van Union College (DD 1858) en van Rutgers College (AM, 1841; DD, 1857; LL. D. 1883) ontvang. : pp. 339, 346, 362. Hy het in 1901 as 'n emeritus-professor uit die onderwys getree, op die ouderdom van 82.
Huwelike
Woodbridge het twee keer getrou. Sy eerste huwelik was met Caroline Bergen (wat in 1861 gesterf het) in Februarie 1845; die egpaar het een dogter gehad, Caroline Woodbridge (gebore 1845). Op 20 Desember 1866 trou hy met sy tweede vrou, Anna Wittaker Dayton (1823–1920), met wie hy twee dogters gehad het, Anna Dayton Woodbridge (gebore 1869) en Mary Elizabeth Woodbridge (gebore 1872). : p.192
Afsterwe
Woodbridge is op 23 Junie 1905 in New Brunswick, New Jersey, in die ouderdom van 86 oorlede. Hy is begrawe in 'n familiegraf in die Elmwood-begraafplaas, Noord-Brunswick, New Jersey.
Die kerkhistorikus Charles Edward Corwin het opgeteken dat Woodbridge beskryf is as 'n sterk persoonlikheid wat "droë onderwerpe laat gloei van die lewe," en bygevoeg dat hy "baie vas in die geloof was, maar sy liefdevolle hart het hom vriendelik gemaak, selfs teenoor diegene wie se mening hy as gevaarlik beskou het."
Preke en diskoerse
Verskeie preke, toesprake en toesprake in die openbaar gehou deur ds. Woodbridge is in koerante en tydskrifte gedruk, as deel van 'n versameling adresse in boeke, en as afsonderlik gepubliseerde pamflette. Hierdie kleiner werke sluit in:
Kabney
duimnael|180px|Koning [[Jigme Khesar Namgyel Wangchuck met ’n saffraankleurige kabney.]] duimnael|220px|’n Gho met ’n oranje kabney.
’n Kabney (Dzongkha: བཀབ་ནེ་; Wylie: bkab-ne) is ’n syserp wat in Bhoetan gedra word as deel van die tradisionele manlike kostuum, die gho. Dit is van rou sy, gewoonlik 90 x 300 cm groot. Dit word gedra oor die tradisionele kleed, van die linkerskouer tot die regterheup, tydens spesiale geleenthede of op besoek aan ’n dzong. ’n Kabney word ook ’n bura genoem, wat sy beteken.
Die kabney en gho word gedra as deel van die driglam namzha (of driklam namzhak), die amptelike gedrags-en-klerekode van Bhoetan. Die gho is verpligtend vir skoolseuns en regeringsamptenare. Vroue se tradisionele rok word die kira genoem. ’n Rachu word oor die kira gedra.
Die rang van die persoon wat die kabney dra, bepaal watter kleur die serp is:
Memecylon afroschismaticum
Memecylon afroschismaticum is 'n gewas wat aan die familie Melastomataceae behoort. Die plant is inheems aan Burundi, Rwanda en Tanzanië.
Waboomsrivier (Breederivier)
Die Waboomsrivier is 'n rivier wat in die Wes-Kaap van Suid-Afrika vloei. Dit is 'n sytak van die Breederivier.
Skoolbusgeel
Die kleur Skoolbusgeel het byna dieselfde skakering as goud.
Skoolbusgeel se naam is ontleen aan die destydse Amerikaanse skoolbusse en is sedert 1939 in gebruik. 'n Ene Professor Frank W. Cyr het in April 1939 'n konferensie in New York gehou om riglyne neer te lê vir die konstruksie van skoolbusse, waartydens die gebruik van hierdie besondere skakering van geel vir die verfwerk aanvaar is. Die geel is gekies omdat swart skrifletters in kontras daarmee hoogs sigbaar is, selfs in die afwesigheid van goeie beligting.
Kleurkoördinate
Volgens verskeie kleurskemas word skoolbusgeel as volg voorgestel:
Oenas
Oenas (ook gespel Unas, Unis of Wenis en bekend onder die Hellenistiese naam Onnos volgens Manetho) was die laaste Egiptiese farao van die 5de Dinastie van die Ou Ryk. Daar word gereken hy het tussen 2375 en 2345 v.C. regeer. Hy het vermoedelik twee vroue gehad, Nebet en Chenoet, na aanleiding van hul grafte naby sy grafkelder.
Met sy dood het die 5de Dinastie volgens Manetho tot ’n einde gekom en hy het dus waarskynlik nie seuns gehad nie. In die Turynse Koningslys word hier ook ’n spasie ingevoeg, en volgens Jaromir Malek is dit gewoonlik gedoen wanneer daar ’n verskuiwing van die hoofstad en koninklike woning was. Daar is egter wel tekens dat daar kontinuïteit was tussen die 5de en die 6de Dinastie: Kagemni, Djedkare en Oenas se raadgewer, het sy loopbaan onder Oenas se opvolger, Teti, voortgesit; Teti se koningin, Ipoet, was vermoedelik Oenas se dogter. Dit wys volgens Nicolas Grimal dat daar geen breuk tussen die dinastieë was nie. Die breuk was waarskynlik bloot weens ’n amptelike skuif.
Bewind
Weens ’n gebrek aan dokumente is min oor Oenas se bewind bekend. Terwyl sy piramide die kleinste van die Ou Ryk is, is die gehalte en innovasie van die "Piramidetekste" wat daarin ontdek is, asook van ander kunswerk aan die binneste mure, van die beste uit die Ou Ryk. Vanweë die uitbeelding van ’n hongersnood teen die mure, glo sommige geleerdes daar was wel ’n hongersnood tydens sy bewind.
Oenas is sonder ’n manlike erfgenaam dood en daar was vermoedelik ’n tydperk van onstabiliteit aan die einde van sy bewind. Daar word geglo sy dogter, Ipoet, het die vrou van sy opvolger, Teti, geword.
Piramide en piramidetekste
Oenas het ’n klein piramide by Saqqara laat bou wat aanvanklik genoem is "Mooi is die plekke van Oenas". Dit was naby die Trappiramide van Djoser. Die binnekant is versier met uitbeeldings van gebeure tydens sy bewind asook ’n aantal inskripsies. Malek beskou egter die eerste voorkoms van Piramidetekste as die belangrikste innovasie van Oenas se piramide. Dit is die oudste bekende godsdienstige tekste in Egipte, en die tweede oudste in die wêreld.
Die tekste kom voor in die meeste piramides uit die 6de Dinastie, maar dié van Oenas bevat verse en spreuke wat nie later aangetref word nie. Die tekste was bedoel om die koning in die doderyk te help om allerhande magte te bowe te kom en by die songod, Ra, aan te sluit. Daarna sou die koning saam met Ra in sy sonboot om die hemele roei.
Waboomsrivier (Uilkraalsrivier)
Die Waboomsrivier is 'n rivier wat in die Overbergstreek van die Wes-Kaap vloei. Dit is 'n sytak van die Uilkraalsrivier wat via die Boesmansrivier see toe vloei.
Harry Hurwitz
Harry Hurwitz (27 Januarie 1938 – 21 September 1995) was 'n Amerikaanse akteur, regisseur, skrywer, en vervaardiger. Hy was bekend vir sy rolle in die rolprente Chaplinesque, My Life and Hard Times (1972), The Comeback Trail (1982), That's Adequate (1989), en Fleshtone (1994).
Sericolophus neocaledonicus
Sericolophus neocaledonicus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Sericolophus en tot die familie Pheronematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Sericolophus hawaiicus
Sericolophus hawaiicus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Pahlavi-dinastie
Die Pahlavi-dinastie of Pahlevi-dinastie (Persies: دودمان پهلوی) was die laaste koninklike dinastie van Iran. Hulle het tussen 1925 en 1979 altesaam 54 jaar lank regeer. Hoewel die dinastie in die moderne tyd deur 'n niearistokratiese familie gestig is, het hulle hulleself genoem na die taal Pahlavi, wat in die pre-Islamitiese Sassanidiese Ryk gepraat is, om hulle nasionalistiese aansprake te versterk.
Waboomsrivier (Kougarivier)
Die Waboomsrivier is 'n rivier wat in die Kougastreek van die Oos-Kaap vloei. Dit is 'n sytak van die Kougarivier wat oos vloei en aansluit by die Grootrivier om die Gamtoos te vorm ná die Kougadam.
Pahlavi-dinastie
Die dinastie het die Kadjar-dinastie in die vroeë 1920's vervang, vanaf 14 Januarie 1921 toe Brittanje die 41-jarige soldaat Reza Khan bevorder het om die Britsbeheerde Persiese Kosakbrigade aan te voer. Sowat 'n maand later, onder Britse leiding, het Reza Khan se brigade van 3 000 tot 4 000 man Teheran bereik in wat bekend geword het as die Persiese staatsgreep van 1921. Die res van die land is teen 1923 oorgeneem en teen Oktober 1925 het die owerhede ingestem om Ahmad Sjah Kadjar van die troon te sit en te verban. Reza Pahlavi is op 12 Desember 1925 as die nuwe sjah van Iran aangewys.
Die dinastie het die land 28 jaar lank, van 1925 tot 1953, regeer as 'n vorm van konstitusionele monargie en ná die omverwerping van 'n demokraties verkose eerste minister, vir nog 26 jaar as 'n outokratieser monargie totdat die sjah self in 1979 afgesit is.
Sericolophus hawaiicus
Die spons behoort tot die genus Sericolophus en tot die familie Pheronematidae. Die wetenskaplike naam van die spesie is die eerste keer geldig gepubliseer in 2000 deur Tabachnick & Lévi.
Phylica buxifolia
Die bukshardeblaar (Phylica buxifolia) is 'n meerjarige, blomdraende struik of boom wat deel is van die Rhamnaceae familie. Die plant is endemies aan die Wes-Kaap en kom van die Kaapse Skiereiland tot by Caledon voor waar dit deel van die fynbos is.
Die boom se FSA-nommer is 453.1.
Liosina granularis
Liosina granularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Lipastrotethya
Lipastrotethya is 'n genus van sponsdiere uit die klas van die Demospongiae (gewone sponse).
Liosina granularis
Die spons behoort tot die genus Liosina en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1988 deur Kelly Borges & Bergquist.
Syzygium kuneneense
Die Kunenewaterbessie (Syzygium kuneneense) is 'n struik of klein boompie wat aan die familie Myrtaceae behoort. Die plant is endemies aan Angola en Namibië. Die spesie groei op die onderste gedeelte van die Kunenerivier.
Die boom se FSA-nommer is 767.
Los Toldos
Los Toldos is 'n dorp in die Argentynse provinsie Buenos Aires. Die dorp is ongeveer 310 km (193 myl) van die stad Buenos Aires geleë. Dit het ongeveer 13 462 inwoners.
Die plek is bekend as die geboortedorp van Eva Perón, die tweede eggenoot van die Argentynse president Juan Perón.
Liosina paradoxa
Liosina paradoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Liosina en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1899 deur Thiele.
Maytenus peduncularis
Die Kaapse swarthout (Maytenus peduncularis) is 'n boom wat hoort tot die genus Maytenus. Die spesie is inheems aan KwaZulu-Natal, Limpopo, Mpumalanga, Oos-Kaap, Vrystaat en die Wes-Kaap asook Eswatini.
Die boom se FSA-nommer is 401.
Gho
duimnael|260px|Seuns dra die gho tydens ’n fees. duimnael|180px|Koning [[Jigme Khesar Namgyel Wangchuck dra ’n gho en ’n koninklike saffraankleurige kabney.]]
Die gho of g'ô (Dzongkha: བགོ, IFA: ) is die tradisionele en nasionale drag vir mans in Bhoetan. Die eerste Shabdrung Rinpoche het dit in die 17de eeu ingestel om aan die Ngalop-volk ’n eiesoortige identiteit te verskaf. Dit is ’n knielengtekleed wat om die middel met ’n materiaalgordel, bekend as ’n kera (སྐེད་རགས་), vasgemaak word. Op feesgeleenthede word dit saam met ’n kabney gedra.
Die regering van Bhoetan vereis dat alle mans wat in ’n regeringskantoor of skool werk, die gho dra. Mans dra dit ook by amptelike geleenthede. In sy moderne vorm dateer die wet van 1989, maar die driglam namzha (gedrags-en-klerekode) is baie ouer.
Maytenus oleosa
Die Pondo-kokoboom (Maytenus oleosa) is 'n boom wat hoort tot die genus Maytenus. Die spesie is inheems aan KwaZulu-Natal en die Oos-Kaap. Die boom groei in ravyne en is gewoonlik ontoeganklik, dit word nie bedreig nie en word as seldsaam beskou.
Die boom se FSA-nommer is 400.1.
Juan Perón
Juan Domingo Perón (Lobos, Buenos Aires, 8 Oktober 1895 – Olivos, 1 Julie 1974) was 'n Argentynse militaris en president van Argentinië van 1946 tot 1955 en weer van 1973 tot sy afsterwe in 1974.
Lipastrotethya ana
Lipastrotethya ana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Lipastrotethya en tot die familie Dictyonellidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Imhotep
Imhotep (ook gespel Immutef, Im-hotep en Ii-em-Hotep, en bekend onder die Hellenistiese naam Imuthes; omstreeks 2650–2600 v.C.) was ’n raadgewer van die Egiptiese farao Djoser, ’n argitek, ingenieur en dokter, asook ’n hoëpriester van die gode Ptah en Ra.
Hy was een van baie min gewone burgers wat ná sy dood goddelike status verkry het. Die ligging van sy selfgeboude grafkelder was van die begin af ’n geheim en is steeds onbekend, ondanks talle pogings om dit te soek. Daar word geglo dit is iewers by Saqqara versteek. Een van sy talle prestasies was dat hy die Piramide van Djoser ontwerp het. Hy was ook betrokke by die bou die piramide van sy opvolger, Sechemchet, maar werk aan laasgenoemde is gestaak ná die farao se kort bewind.
In die geskiedenis
Imhotep se bestaan word bevestig deur twee inskripsies uit sy leeftyd wat aan die voetstuk van een van Djoser se standbeelde aangebring is en ’n graffito op ’n muur om Sechemchet se onvoltooide trappiramide. Laasgenoemde inskripsie dui daarop dat Imhotep tot ’n paar jaar ná Djoser se dood gelewe het en betrokke was by die bou van sy opvolger, Sechemchet, se piramide.
thumb|links|Die Piramide van Djoser.
Vergoddeliking
Sowat 2 000 jaar ná sy dood is Imhotep se status opgehef tot dié van ’n god van medisyne en heling. Hy is eindelik gelykgestel aan Thoth, die god van argitektuur, wiskunde en geneeskunde.